Številka: 430-157/2025-3130-30

Datum: 22. 7. 2025

**JAVNI ANONIMNI NATEČAJ**

**Izbor umetniških del (različni vizualni mediji) v okviru projekta**

**»Izvedba gradbeno obrtniških del za sanacijo objekta na naslovu Cesta krških žrtev 14, Krško z upoštevanjem okoljskih vidikov«**

**NAVODILA PONUDNIKOM ZA PRIPRAVO PONUDBE**

I**me oziroma naziv in sedež investitorja**

Ministrstvo za javno upravo, Tržaška 21, 1000 Ljubljana, [gp.mju@gov.si](mailto:gp.mju@gov.si); [www.mju.gov.si](http://www.mju.gov.si)

# Predmet javnega anonimnega natečaja

Predmet javnega anonimnega natečaja je izbor umetniških del (različni vizualni mediji) v okviru projekta »Izvedba gradbeno obrtniških del za sanacijo objekta na naslovu Cesta krških žrtev 14, Krško z upoštevanjem okoljskih vidikov«.

Poslovni prostori, ki so predmet urejanja z umetniškimi deli (različni vizualni mediji):

* ID znak: del stavbe 1322-831-6, katastrska občina 1322 KRŠKO stavba 831 del stavbe 6 (ID 6459702),
* ID znak: del stavbe 1322-831-10, katastrska občina 1322 KRŠKO stavba 831 del stavbe 10 (ID 6459706),
* ID znak: del stavbe 1322-831-13, katastrska občina 1322 KRŠKO stavba 831 del stavbe 13 (ID 6459709),

ki predstavljajo poslovne prostore v lasti Republike Slovenije, v upravljanju Ministrstva za javno upravo in v uporabi Upravne enote Krško, v etažirani in v zemljiški kataster vpisani poslovni stavbi na naslovu Cesta krških žrtev 14, Krško.

# Pravna podlaga in vir financiranja javnega anonimnega natečaja

* Zakon o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25, v nadaljevanju ZUJIK)
* Pravilnik o izvedbi javnega natečaja za izbiro umetniških del v javnih investicijskih projektih (Uradni list RS, št. 9/18, v nadaljevanju pravilnik)
* Sklep o začetku postopka javnega anonimnega natečaja številka 430-157/2025-3130-2 z dne 9. 5. 2025 in Sklep o spremembah sklepa o začetku postopka javnega anonimnega natečaja številka 430-157/2025-3130-29 z dne 22. 7. 2025

Vir financiranja javnega anonimnega natečaja je proračun Republike Slovenije.

# Način oddaje predlogov javnega anonimnega natečaja

Predlagatelji so avtorji, ki se udeležijo javnega anonimnega natečaja s svojimi natečajnimi predlogi umetniških del (različni vizualni mediji).

Predlagatelj mora v predlogu navesti, kdo je avtor oziroma so avtorji umetniških del (različni vizualni mediji). Za umetniško delo (različni vizualni mediji), ki je delo več avtorjev, se mora predložiti dogovor, s katerim so opredeljena medsebojna avtorska razmerja oziroma delež posameznih soavtorjev. Avtor lahko določi, ali naj se pri objavi umetniškega dela (različni vizualni mediji) navede njegovo avtorstvo in s kakšno oznako. Če je predlagatelj skupina fizičnih oseb, mora taka skupina določiti predstavnika skupine.

Kot predlagatelj ali avtor umetniških del (različni vizualni mediji) ne sme nastopati oseba, ki:

* je razpisovalec javnega anonimnega natečaja ali skrbnik za izvedbo javnega anonimnega natečaja,
* je izdelala ali sodelovala pri izdelavi javnega anonimnega natečaja,
* je bila imenovana za člana strokovne komisije,
* je med javnim anonimnim natečajem delodajalec članu strokovne komisije,
* je med javnim anonimnim natečajem lastnik ali solastnik družbe, v kateri dela član strokovne komisije, oziroma je poslovodna oseba druge organizacije.

**Naslov in rok za predložitev** **predlogov javnega anonimnega natečaja**

Predlagatelj odda predlog v večji ovojnici, v kateri sta dve manjši ločeni ovojnici, ki ne bosta z ničemer razkrivali identitete predlagatelja. Ovojnici morata biti označeni s pripisom »Ovojnica 1 – NATEČAJNI POGOJI, OBRAZCI« in »Ovojnica 2 – PREDLOG UMETNIŠKEGA DELA«, obe pa morata biti opremljeni z isto štirimestno šifro, ki jo določi predlagatelj.

# V ovojnico 1 ponudnik vloži Obrazec številka 1, ki vsebuje podatke prijavitelja in Izjavo zavarovanca za opravljanje dela na podlagi drugega pravnega razmerja (18. člen ZPIZ-2).

# V ovojnico 2 ponudnik vloži Obrazec številka 2, ki vsebuje seznam in opis ponujenih umetniških del (različni vizualni mediji) z obrazložitvijo.

# Predlagatelj odda predlog na naslov: Republika Slovenija, Ministrstvo za javno upravo, Tržaška cesta 21, 1000 Ljubljana.

**Rok za predložitev predlogov je do vključno petka, 30. 1. 2026.**

Po preteku roka za predložitev predlogov, predlogov ne bo več mogoče oddati ali umakniti že vloženih.

# Informacije v zvezi z odpiranjem prejetih predlogov javnega anonimnega natečaja

Predloge, prispele na javni anonimni natečaj, odpira skrbnik za izvedbo javnega anonimnega natečaja. Skrbnik za izvedbo javnega anonimnega natečaja odpre zunanjo ovojnico in ovojnico 1, preveri pravočasnost in popolnost predlogov ter izpolnjevanje pogojev. Predlagateljev se ne poziva na dopolnitev vlog.

Prepozni predlogi se neocenjeni in nepregledani vrnejo predlagateljem na podlagi podatkov iz ovojnice 1. Nepopolni predlogi in predlogi, ki ne izpolnjujejo pogojev, se izključijo iz nadaljnjega postopka in se neocenjeni vrnejo predlagateljem. Preostali predlogi se uvrstijo v postopek ocenjevanja.

O odpiranju predlogov se sestavi zapisnik.

Skrbnik za izvedbo javnega anonimnega natečaja predloži strokovni komisiji v ocenjevanje predloge umetniških del (različni vizualni mediji) v ovojnicah 2.

Strokovna komisija pregleda predloge umetniških del (različni vizualni mediji) in jih oceni. Ocene obrazloži v skladu s kriteriji umetniške kakovosti predlaganih umetniških del (različni vizualni mediji) in primernosti njihove umestitve v prostor, ki so določeni v javnem anonimnem natečaju. Strokovna komisija med predlogi, uvrščenimi v postopek ocenjevanja, izbere tri avtorje in predlaga višino nagrad. Če je prispelih predlogov manj kot pet, strokovna komisija izbere samo prvouvrščenega avtorja. Na podlagi uvrstitve predlogov v ocenjevalnem postopku strokovna komisija določi višino nagrad avtorjem. V skladu z besedilom javnega anonimnega natečaja določi število odkupov umetniških del (različni vizualni mediji) in znesek odkupnih vrednosti umetniških del (različni vizualni mediji). Če med prispelimi predlogi po oceni strokovne komisije ni primernih predlogov, lahko strokovna komisija predlaga, da se postopek ponovi. Strokovna komisija je pri svojih odločitvah samostojna.

Strokovna komisija sestavi poročilo o izbiri, ki za vsak predlog, uvrščen v postopek ocenjevanja, obsega:

* šifro predloga,
* naziv umetniškega dela (različni vizualni mediji), navedenega v predlogu,
* strokovno oceno ter obrazložitev v skladu s kriteriji za presojo umetniške kakovosti predlaganih del in primernosti njihove umestitve v prostor, določen v javnem anonimnem natečaju,
* vrstni red uvrstitve predloga v ocenjevalnem postopku.

Poročilo o izbiri podpišejo vsi člani strokovne komisije. Po končani izbiri se opravi identifikacija avtorjev. Anonimnost predlagateljev se spoštuje, dokler strokovna komisija ne sprejme odločitve o izbiri.

Na podlagi izbire in identifikacije avtorjev strokovna komisija pripravi in posreduje predlog investitorju, ki obsega:

* vrstni red uvrstitve predlogov v ocenjevalnem postopku,
* šifre predlogov,
* nazive umetniških del (različni vizualni mediji),
* nazive avtorjev v skladu z drugim odstavkom 11. člena pravilnika,
* ocenjeno vrednost umetniških del (različni vizualni mediji),
* število predlaganih nagrad po vrstnem redu,
* višino posamezne denarne nagrade,
* seznam umetniških del (različni vizualni mediji), predlaganih za odkup,
* znesek odkupa posameznega umetniškega dela (različni vizualni mediji),
* utemeljitev predloga,

ki ga podpišejo vsi člani strokovne komisije.

Če strokovna komisija ne predlaga nobenega nagrajenca, lahko predlaga, da se postopek ponovi.

Investitor na podlagi poročila o izbiri in predloga strokovne komisije izda obrazložen sklep o izbiri in nagradah oziroma odloči, da se ne izbere noben avtor. Investitor je pri odločanju vezan na predlog strokovne komisije. Obvestilo o izbiri se objavi na isti način, kot je bil objavljen javni natečaj. Investitor obvesti predlagatelje o izbiri.

Obvezna vsebina objave obvestila o izidu uspelega javnega anonimnega natečaja je naslednja:

* naziv investitorja,
* naslov in elektronski naslov investitorja,
* predmet javnega anonimnega natečaja,
* število predlagateljev,
* podatki o predlagateljih, ki so prejeli nagrado, in o višini nagrad,
* podatki o odkupljenih umetniških delih (različni vizualni mediji) in njihovih avtorjih v skladu z drugim odstavkom 11. člena pravilnika ter znesek odkupov umetniških del (različni vizualni mediji).

Investitor po objavi obvestila o izidu javnega anonimnega natečaja predstavi umetniška dela (različni vizualni mediji) z javno predstavitvijo umetniških del (različni vizualni mediji) in objavo imen avtorjev v skladu z drugim odstavkom 11. člena pravilnika. Sodelujoči avtorji s prijavo na javni anonimni natečaj soglašajo z javno predstavitvijo natečajnih del in objavo imen avtorjev v spremljajočih gradivih, publikacijah, v strokovnih ali drugih medijih.

Po končanem postopku javnega anonimnega natečaja bo investitor umetniških del (različni vizualni mediji) , ki ne bodo nagrajena oziroma odkupljena, vrnil predlagateljem. Javnost ne more prisostvovati ocenjevanju in vrednotenju predlogov ter sprejemanju poročila predlogov na strokovni komisiji.

# Temeljna pravila poslovanja in dostop do dokumentacije v zvezi z javnim natečajem

Dokumentacijo v zvezi z oddajo predlogov javnega anonimnega natečaja lahko ponudniki dobijo na spletni strani investitorja, na naslovu <http://www.mju.gov.si/>.

Odkupnine za dokumentacijo v zvezi z oddajo predlogov javnega anonimnega natečaja ni.

# Obvestila in pojasnila v zvezi z dokumentacijo za oddajo predlogov javnega anonimnega natečaja

Obvezni sestavni del oddaje predlogov so:

* Obrazec številka 1: tabela s podatki o prijavitelju in podpisana izjava na obrazcu
* Izjava zavarovanca za opravljanje dela na podlagi drugega pravnega razmerja (18. člen ZPIZ-2)
* Obrazec številka 2: tabela predlaganih del, predlagana cena, priložene fotografije predlaganih del

Komunikacija s ponudniki o vprašanjih v zvezi z vsebino javnega anonimnega natečaja in v zvezi s pripravo ponudbe poteka izključno preko skrbnika javnega anonimnega natečaja.

Investitor bo zahtevo za pojasnilo glede dokumentacije v zvezi z oddajo ponudbe javnega anonimnega natečaja oziroma kakršnokoli drugo vprašanje v zvezi z javnim anonimnim natečajem štel kot pravočasno, v kolikor bo poslana na elektronski naslov skrbnika natečaja najkasneje do 12. 12. 2025. Investitor ne bo odgovarjal na komentarje.

Pristojna oseba za dajanje informacij je Tatjana Hudobivnik, [tatjana.hudobivnik@gov.si](mailto:tatjana.hudobivnik@gov.si), 01/478-85-02.

Predlagatelji si lahko ob predhodnem dogovoru tudi ogledajo poslovne prostore, ki so predmet urejanja z umetniškimi deli (različni vizualni mediji). Predlog za ogled se posreduje na elektronski naslov skrbnika natečaja najkasneje do 12. 12. 2025.

**Podrobnejša dokumentacija v zvezi z javnim anonimnim natečajem, ki je predlagateljem na voljo**

* Navodila ponudnikom za pripravo ponudbe
* Sklep o začetku postopka javnega anonimnega natečaja in Sklep o spremembah sklepa o začetku postopka javnega anonimnega natečaja
* Tlorisi poslovnih prostorov, ki so predmet urejanja z umetniškimi deli (različni vizualni mediji)
* Obrazec številka 1
* Izjava zavarovanca za opravljanje dela na podlagi drugega pravnega razmerja (18. člen ZPIZ-2)
* Obrazec številka 2

# Arhitekturne podlage oziroma načrti, ki celovito predstavijo lokacijo

Sestavni del dokumentacije so tlorisi poslovnih prostorov, ki so predmet urejanja z umetniškimi deli (različni vizualni mediji), in, ki predstavljajo poslovne prostore v lasti Republike Slovenije, v upravljanju Ministrstva za javno upravo in v uporabi Upravne enote Krško, v etažirani in v zemljiški kataster vpisani poslovni stavbi na naslovu Cesta krških žrtev 14, Krško.

# Predvideno število odkupov umetniških del za posamezen investicijski projekt

Predvideno število odkupov umetniških del (različni vizualni mediji) za investicijski projekt je med 1 (večje delo, največja dimenzija dela je dolžina 2 m, višina 1,5 m, debelina/globina 30 cm) in 15 (več manjših del), pri čemer se upošteva pravilo čim večje enotnosti del. Število odkupov umetniških del (različni vizualni mediji) in znesek odkupnih vrednosti umetniških del (različni vizualni mediji) določi strokovna komisija.

# 

# Kriteriji za presojo umetniške kakovosti predlaganih del in primernosti njihove umestitve v prostor

* kakovost, originalnost in ustreznost prijavljenih umetniških del (različni vizualni mediji) v okviru predlagane tematike
* ustrezna izvedba umetniških del (različni vizualni mediji) v določeni zvrsti
* prijavljena umetniških del (različni vizualni mediji) dopolnjujejo in celovito zaokrožajo prostorsko ureditev

# Pogoji, ki jih morajo izpolnjevati predlagatelji, in način dokazovanja izpolnjevanja pogojev

Izpolnjen obrazec številka 1 in seznam del z opisi del in predlaganimi cenami (obrazec številka 2).

# Najvišja končna vrednost umetniškega dela in znesek nagrad avtorjem

Investitor nameni najmanj 70 odstotkov sredstev umetniškega deleža oziroma javnega anonimnega natečaja za izplačilo nagrad avtorjem in odkupe umetniških del (različni vizualni mediji), to je 12.954,12 EUR.

Vrednost nagrad avtorjem se določi glede na vrednost nagrajenega umetniškega dela (različni vizualni mediji), in število izbranih umetniških del (različni vizualni mediji). Skupna vrednost vseh nagrad avtorjem ne sme presegati 20 % najvišje vrednosti umetniškega dela (različni vizualni mediji). Strokovna komisija med predlogi, uvrščenimi v postopek ocenjevanja, izbere tri avtorje in predlaga višino nagrad. Če je prispelih predlogov manj kot pet, strokovna komisija izbere samo prvouvrščenega avtorja. Na podlagi uvrstitve predlogov v ocenjevalnem postopku strokovna komisija določi višino nagrad avtorjem.

Vrednost nagrad avtorjem in vrednosti odkupa umetniških del (različni vizualni mediji), ki jih bo določila strokovna komisija, so končne, torej z vključenimi vsemi davki in prispevki (ne glede na pravni status dobitnikov nagrad oziroma avtorjev od katerih se predlaga odkup).

Najvišja končna vrednost posameznega umetniškega dela (različni vizualni mediji) se določi v znesku 11.954,12 EUR.

Ponudniki, katerih umetniška dela (različni vizualni mediji) se bodo odkupila, bodo investitorju izročili umetniška dela (različni vizualni mediji) v celoti opremljena za postavitev in pritrditev na steno v prostoru.

### Jezik ponudbe in stroški predloga

Vsi dokumenti v zvezi s ponudbo morajo biti v slovenskem jeziku.

Vse stroške, povezane s pripravo in predložitvijo predloga, nosi ponudnik.

**Navedba pristojne osebe za dajanje informacij**

Tatjana Hudobivnik, [tatjana.hudobivnik@gov.si](mailto:tatjana.hudobivnik@gov.si), 01/478-85-02.

mag. Franc Props

minister